

ที่ศธ ๐๕๖๗.๓/๒๘๖๒.๔ คณะมนุษยศาสตร์และสังคมศาสตร์

มหาวิทยาลัยราชภัฏสวนสุนันทา

เลขที่ ๑ อู่ทองนอก เขตดุสิตกรุงเทพฯ

๑๐๓๐๐

  ๖ สิงหาคม ๒๕๖๑

เรื่อง ขอเชิญเข้าร่วมการอบรม

เรียน

สิ่งที่ส่งมาด้วย  โครงการอบรม และแบบตอบรับ จำนวน ๑ ชุด

ด้วยคณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทาได้จัดโครงการอบรมความรู้เกี่ยวกับความรับผิดทางละเมิดของเจ้าหน้าที่ ในวันที่ ๑๓ และ ๑๔ กันยายน ๒๕๖๑ ณ ห้องธานี โรงแรม เอส.ดี. อเวนิว เขตบางพลัด กรุงเทพมหานคร มีวัตถุประสงค์ให้ผู้บังคับบัญชาที่มีหน้าที่รับผิดชอบงานของส่วนราชการ นิติกรผู้ปฏิบัติงานด้านกฎหมาย และผู้ได้รับแต่งตั้งให้เป็นกรรมการสอบข้อเท็จจริงความรับผิดทางละเมิดของเจ้าหน้าที่ของสำนักงานเขตพื้นที่การศึกษาและสถานศึกษามีความรู้ความเข้าใจหลักการ และแนวปฏิบัติที่กำหนดไว้ในพระราชบัญญัติความรับผิดทางละเมิดของเจ้าหน้าที่ พ.ศ.๒๕๓๙ และระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. ๒๕๓๙ (และฉบับที่ ๒ พ.ศ.๒๕๕๙) ทั้งทราบถึงปัญหาข้อกฎหมายที่คณะกรรมการกฤษฎีกา หรือศาลปกครองสูงสุดได้ เคยวินิจฉัยและสามารถนำไปใช้ในการปฏิบัติงานได้อย่างถูกต้อง ไม่เกิดความเสียหายแก่ราชการ และเป็นธรรมแก่เจ้าหน้าที่ของรัฐที่ต้องรับผิด โดยวิทยากรจากสำนักงานคณะกรรมการกฤษฎีกา ศาลปกครองสูงสุด และกรมบัญชีกลาง รายละเอียดปรากฏตามสิ่งที่ส่งมาด้วย ในการนี้ มหาวิทยาลัยราชภัฏสวนสุนันทาจึงขอเรียนเชิญท่านและบุคลากรในสังกัดของท่านเข้าร่วมการอบรมครั้งนี้

ในการอบรมครั้งนี้ มีค่าลงทะเบียนจำนวน ๓,๒๐๐ บาท พร้อมวุฒิบัตรและเอกสารในการเข้าร่วมอบรมจึงขออนุญาตให้บุคลากรในสังกัดของท่านที่ได้รับอนุญาตจากผู้บังคับบัญชาแล้วเข้าร่วมอบรมโดยไม่ถือเป็นวันลาและมีสิทธิเบิกค่าใช้จ่ายต่างๆ ได้ ทั้งนี้ขอให้ส่งแบบตอบรับภายในวันที่ ๗ กันยายน ๒๕๖๑ ทั้งนี้ ท่านสามารถตรวจสอบรายชื่อผู้เข้าร่วมการอบรมได้ที่ www.hs.ssru.ac.th ตั้งแต่วันที่ ๑๐ กันยายน ๒๕๖๑ เป็นต้นไป

จึงเรียนมาเพื่อโปรดทราบและพิจารณาให้การสนับสนุนบุคลากรเข้าร่วมการอบรมในครั้งนี้ และขอความอนุเคราะห์เผยแพร่ประชาสัมพันธ์ต่อไปด้วย และขอขอบคุณมา ณ โอกาสนี้

ขอแสดงความนับถือ



(ผู้ช่วยศาสตราจารย์ ดร.นิพนธ์ ศศิธรเสาวภา)

คณบดีคณะมนุษยศาสตร์และสังคมศาสตร์

สาขาวิชานิติศาสตร์ ภาควิชาสังคมศาสตร์

โทร. ๐๒ ๑๖๐ ๑๓๑๐ โทรสาร ๐๒ ๑๖๐ ๑๒๘๓

**โครงการบริการทางวิชาการแก่สังคม ประจำปีงบประมาณ 2561**

**สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**

**1. ชื่อโครงการ :** โครงการการอบรมความรู้เกี่ยวกับความรับผิดทางละเมิดของเจ้าหน้าที่เพื่อ

ประสิทธิภาพในการปฏิบัติงาน รุ่นที่ 5

**2. หลักการและเหตุผล**

 **พระราชบัญญัติความรับผิดทางละเมิดของเจ้าหน้าที่ พ.ศ. 2539 มีหลักการเกี่ยวกับความรับผิดของเจ้าหน้าที่ของรัฐแตกต่างจากความรับผิดทางแพ่งตามประมวลกฎหมายแพ่งและพาณิชย์** ที่เดิมหน่วยงานของรัฐยึดถือปฏิบัติโดยแยกความรับผิดทางละเมิดของเจ้าหน้าที่ที่เกิดจากการปฏิบัติหน้าที่และไม่ใช่การปฏิบัติหน้าที่ออกจากกัน กล่าวคือ หากเจ้าหน้าที่ปฏิบัติหน้าที่และเกิดความเสียหายจากการปฏิบัติหน้าที่ จะต้องดำเนินการตามพระราชบัญญัติความรับผิดทางละเมิดของเจ้าหน้าที่ฯ แต่หากกระทำไปโดยส่วนตัว ไม่เกี่ยวกับหน่วยงานของรัฐจะพิจารณาตามหลักเกณฑ์ที่กำหนดในประมวลกฎหมายแพ่งและพาณิชย์

สำหรับการดำเนินการตามพระราชบัญญัติความรับผิดทางละเมิดของเจ้าหน้าที่ พ.ศ.2539 ได้มี การประกาศใช้ระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ.2539 (และฉบับที่ 2 พ.ศ.2559) เพื่อเป็นหลักเกณฑ์ในการสอบสวนหาตัวเจ้าหน้าที่ผู้ต้องรับผิดรวมทั้งจำนวนเงินที่เจ้าหน้าที่จะต้องรับผิด โดยหน่วยงานของรัฐมีหน้าที่ในการแต่งตั้งคณะกรรมการสอบข้อเท็จจริงความรับผิดทางละเมิดของเจ้าหน้าที่ และให้กระทรวงการคลังโดยกรมบัญชีกลางเป็นผู้มีหน้าที่ใน การตรวจสำนวน และพิจารณาประกาศวางหลักเกณฑ์ให้หน่วยงานของรัฐที่รับผิดชอบ ถือปฏิบัติ อย่างไรก็ตาม แม้จะมีระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. 2539 และประกาศหลักเกณฑ์ต่าง ๆ ของกระทรวงการคลังแล้วก็ตาม **แต่พบว่าการดำเนินการของหน่วยงานของรัฐและเจ้าหน้าที่ยังมีปัญหาการขาดความเข้าใจในหลักกฎหมาย รวมทั้งขั้นตอนตามระเบียบและวิธีการสอบสวน และเกณฑ์ในการวินิจฉัยความรับผิดเป็นเหตุให้การดำเนินการเกี่ยวกับการสอบสวนและการพิจารณาความรับผิดทางละเมิดของเจ้าหน้าที่ยังไม่เป็นไปตามมาตรฐานและแนวทางเดียวกัน** เช่น **การสอบสวนล่าช้าจนอาจขาดอายุความละเมิดและอายุความมรดก การสอบสวนไม่เป็นไปตามกฎหมาย** หรือการกำหนดสัดส่วนค่าสินไหมทดแทนไม่ถูกต้อง เป็นต้นส่งผลให้คำสั่งเรียกให้เจ้าหน้าที่รับผิดชดใช้ค่าสินไหมทดแทนถูกเพิกถอนในภายหลัง **ความผิดพลาดหรือความไม่ถูกต้องดังกล่าว มีผลให้เกิดความเสียหายแก่ราชการ** เช่น ไม่สามารถดำเนินการสอบความรับผิดทางเมิดเพื่อเรียกค่าสินไหมทดแทนได้อีก **ซึ่งส่วนราชการจะต้องมีการดำเนินการสอบความรับผิดทางละเมิดกับผู้บังคับบัญชาที่รับผิดชอบหน่วยงาน เจ้าหน้าที่ที่เกี่ยวข้อง และผู้ที่เป็นกรรมการสอบความรับผิดทางละเมิดนั้นเองอีกชั้นหนึ่ง**

ฉะนั้น เพื่อให้เกิดประสิทธิภาพในการปฏิบัติงาน และและไม่เกิดความเสียหายแก่ราชการและเจ้าหน้าที่ ที่เกี่ยวข้องสำนักงานเขตพื้นที่การศึกษาและสถานศึกษา สาขาวิชานิติศาสตร์ ภาควิชาสังคมศาสตร์ คณะมนุษยศาสตร์และสังคมศาสตร์จึงเห็นควรจัดโครงการพัฒนาบุคลากรของที่เกี่ยวข้องกับการดำเนินการ

ด้านความรับผิดทางละเมิดของเจ้าหน้าที่ให้เกิดประสิทธิภาพและมีความรู้ในการดำเนินการ ไม่ว่าจะเป็น**ผู้บังคับบัญชาที่มีหน้าที่รับผิดชอบงานของส่วนราชการนิติกรผู้ปฏิบัติงานด้านกฎหมาย และผู้ได้รับ**

-2-

**แต่งตั้งให้เป็นกรรมการสอบข้อเท็จจริงความรับผิดทางละเมิดของเจ้าหน้าที่ขึ้น**

**3. วัตถุประสงค์**

1. เพื่อให้ผู้เข้าอบรมมีความรู้ความเข้าใจหลักการและแนวปฏิบัติที่กำหนดไว้ในพระราชบัญญัติความรับผิดทางละเมิดของเจ้าหน้าที่ พ.ศ.2539 และระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ.2539

 2. เพื่อให้ผู้เข้าอบรมทราบถึงปัญหาข้อกฎหมายที่คณะกรรมการกฤษฎีกาหรือศาลปกครองสูงสุดได้เคยวินิจฉัย

**4. ลักษณะการดำเนินงานและเนื้อหาของการฝึกอบรม**

การดำเนินงานแบ่งเป็นสองส่วน มีกำหนดเวลาทั้งสิ้น 2 วัน ส่วนแรกเป็นหัวข้อหลักการของพระราชบัญญัติความรับผิดทางละเมิดของเจ้าหน้าที่ พ.ศ.2539 ขั้นตอนและปัญหาในการปฏิบัติตามระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. 2539 (และฉบับที่ 2 พ.ศ.2559) และการดำเนินคดีปกครองเกี่ยวกับคดีความรับผิดทางละเมิดของเจ้าหน้าที่ ใช้วิธีการบรรยาย ถามตอบ ประกอบกับแนวคำพิพากษาของศาลปกครองสูงสุด ใช้เวลา 1 วัน (6 ชั่วโมง) วิทยากรจากสำนักงานคณะกรรมการกฤษฎีกา และตุลาการศาลปกครองสูงสุด

ส่วนที่สองเป็นการปฏิบัติการ ใช้เวลา 1 วัน (6 ชั่วโมง) เกี่ยวกับหลักการและแนวทางการสอบสวนของคณะกรรมการสอบข้อเท็จจริงความรับผิดทางละเมิดของเจ้าหน้าที่ การกำหนดสัดส่วนความรับผิด ตลอดจนการร่างเอกสาร สำนวน และคำสั่งให้ชดใช้ค่าสินไหมทดแทน และปัญหาที่พบจากการตรวจสำนวน โดยวิทยากรผู้เชี่ยวชาญจากกรมบัญชีกลาง กระทรวงการคลังซึ่งได้รับมอบหมายให้รับผิดงานความรับผิดทางแพ่ง

|  |  |  |
| --- | --- | --- |
| หัวข้อการอบรม | วิทยากร | เวลา |
| 1. | หลักการและสาระสำคัญของกฎหมายว่าด้วยความรับผิดทางละเมิดของเจ้าหน้าที่ พ.ศ. 2539 ระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. 2539 และกฎหมายอื่นที่เกี่ยวข้องในการปฏิบัติหน้าที่ด้านความรับผิดทางละเมิดของเจ้าหน้าที่ | นายเชวง ไทยยิ่งผู้อำนวยการสถาบันพัฒนานักกฎหมายมหาชนสำนักงานคณะกรรมการกฤษฎีกา | 3 ช.ม. |
| 2. | การดำเนินคดีและปัญหาการฟ้องคดีเกี่ยวกับความรับผิดทางละเมิดของเจ้าหน้าที่และตัวอย่างคดีปกครองของส่วนราชการ | นายสุเมธ รอยกุลเจริญประธานแผนกคดีวินัยการคลังและการงบประมาณในศาลปกครองสูงสุด | 3 ช.ม. |
| 3. | กรณีศึกษา/จัดกลุ่มปฏิบัติในการดำเนินการเกี่ยวกับการความรับผิดทางละเมิดของเจ้าหน้าที่ - หลักการทำสำนวนและการสอบสวนของคณะกรรมการสอบสวนข้อเท็จจริงความรับผิดทางละเมิดของเจ้าหน้าที่ และการวินิจฉัยสั่งการของผู้สั่งแต่งตั้งตามแนวทางของกระทรวงการคลัง- สัมมนากรณีศึกษาและจัดกลุ่มปฏิบัติ - ร่างคำสั่งคณะกรรมการสอบข้อเท็จจริงความรับผิดทางละเมิดของเจ้าหน้าที่- ร่างบันทึกสอบสวน (กำหนดประเด็นสอบสวนและบันทึกคำให้การ)- ร่างคำสั่งเรียกให้ชดใช้ค่าสินไหมทดแทน | วิทยากรจากกรมบัญชีกลาง กระทรวงการคลัง | 6 ช.ม. |
| 4 | อภิปรายและตอบปัญหา | วิทยากรจากกรมบัญชีกลาง กระทรวงการคลัง | 0.5 ช.ม. |

-3-

**5. กลุ่มเป้าหมาย / จำนวน**

 ผู้เข้าร่วมอบรม จำนวน 60 คน ได้แก่ นิติกร ผู้บังคับบัญชาที่รับผิดชอบงานด้านกฎหมาย ผู้ปฏิบัติงานด้านกฎหมาย และผู้ที่หน่วยงานที่มักได้รับแต่งตั้งเป็นกรรมการสอบข้อเท็จจริงความรับผิดทางละเมิดของเจ้าหน้าที่และผู้สนใจ

**6. ระยะเวลา / จำนวนวันที่จัดโครงการ / สถานที่**

การอบรม 2 วัน ได้แก่ วันที่ 13 และ 14 กันยายน 2561 ณ โรงแรมเอส.ดี อเวนิว ปิ่นเกล้า ถนนบรมราชชนนี กรุงเทพฯ โดยผู้ที่ได้รับอนุญาตให้เข้าร่วมอบรม มีสิทธิเบิกค่าใช้จ่ายได้ และการเข้าร่วมการอบรมนี้มิให้ถือเป็นวันลา

**7. ค่าลงทะเบียน**

 3,200 บาท ต่อคน (พร้อมวุฒิบัตร คู่มือปฏิบัติงานด้านความรับผิดทางละเมิดของเจ้าหน้าที่ แนวความเห็นของคณะกรรมการกฤษฎีกา และเอกสารต่างๆ)

**8.ผลที่คาดว่าจะได้รับ**

 การดำเนินการในการเกี่ยวกับความรับผิดความรับผิดทางละเมิดของเจ้าหน้าที่ถูกต้องตามพระราชบัญญัติความรับผิดทางละเมิดของเจ้าหน้าที่ พ.ศ.2539 และระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ.2539 และเกิดความเป็นธรรมแก่เจ้าหน้าที่ของรัฐที่ต้องรับผิด

------------------------------------------

**โครงการการอบรมความรู้เกี่ยวกับความรับผิดทางละเมิดของเจ้าหน้าที่**

**เพื่อประสิทธิภาพในการปฏิบัติงานรุ่นที่ 5**

**จัดโดย คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**

**วันที่ 13 – 14 กันยายน 2561**

**ณ ห้องธานี โรงแรม เอส ดี อเวนิว เขตบางพลัด กรุงเทพมหานคร**

**----------------------------------------**

**วันที่ 13 กันยายน 2561**

08.15 – 08.30 น. ลงทะเบียนรับเอกสาร

08.45 – 09.00 น. พิธีเปิดโครงการอบรม

09.00 – 12.00 น. บรรยายเรื่อง “หลักการและสาระสำคัญของกฎหมายว่าด้วยความรับผิดทางละเมิดของเจ้าหน้าที่ พ.ศ. 2539 ระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. 2539 และกฎหมายอื่นที่เกี่ยวข้อง”***โดย นายเชวง ไทยยิ่งผู้อำนวยการสถาบันพัฒนานักกฎหมายมหาชน สำนักงานคณะกรรมการกฤษฎีกา***

12.00 – 13.00 น. พักรับประทานอาหารกลางวัน

13.00 – 16.00 น. บรรยายเรื่อง “การดำเนินคดีและปัญหาการฟ้องคดีเกี่ยวกับความรับผิดทางละเมิดของเจ้าหน้าที่และตัวอย่างคดีปกครอง”

*โดย* ***นายสุเมธ รอยกุลเจริญ***

***ประธานแผนกคดีวินัยการคลังและการงบประมาณในศาลปกครองสูงสุด***

**วันที่ 14 กันยายน 2561**

09.00 – 10.30 น. สัมมนากรณีศึกษาและจัดกลุ่มปฏิบัติ

“หลักการทำสำนวนและการสอบสวนของคณะกรรมการสอบสวนข้อเท็จจริงความรับผิดทางละเมิดของเจ้าหน้าที่ และการวินิจฉัยสั่งการของผู้สั่งแต่งตั้ง ตามแนวทางของกระทรวงการคลัง

*โดย* ***วิทยากรจากสำนักความรับผิดทางแพ่ง กรมบัญชีกลาง***

10.45 – 12.00 น. สัมมนากรณีศึกษาและจัดกลุ่มปฏิบัติ (ต่อ)

*โดย* ***วิทยากรจากสำนักความรับผิดทางแพ่ง กรมบัญชีกลาง***

12.00 – 13.00 น. พักรับประทานอาหารกลางวัน

13.00 – 16.00 น. สัมมนากรณีศึกษาและจัดกลุ่มปฏิบัติ (ต่อ)

16.00 – 16.30 น. อภิปรายและตอบปัญหา

หมายเหตุ

1. พักรับประทานอาหาร ช่วงเช้าเวลา 10.30 – 10.45 ช่วงบ่ายเวลา 14.30 – 14.45
2. กำหนดการนี้อาจมีการเปลี่ยนแปลงได้ตามความเหมาะสม

**แบบตอบรับโครงการการอบรมความรู้เกี่ยวกับความรับผิดทางละเมิดของเจ้าหน้าที่**

**เพื่อประสิทธิภาพในการปฏิบัติงานรุ่นที่ 5**

**วันที่ 13 – 14 กันยายน 2561**

**ณ ห้องธานี โรงแรม เอส ดี อเวนิว เขตบางพลัด กรุงเทพมหานคร**

ชื่อหน่วยงาน .............................................................................................................................

1. ชื่อ-สกุล ............................................................................ ตำแหน่ง..............................................................

โทรศัพท์มือถือ............................................................. อีเมล์.........................................................................

อาหาร 🞏 อาหารทั่วไป 🞏 อาหารอิสลาม 🞏 อื่นๆ.................................

2. ชื่อ-สกุล ............................................................................ ตำแหน่ง..............................................................

โทรศัพท์มือถือ............................................................. อีเมล์.........................................................................

อาหาร 🞏 อาหารทั่วไป 🞏 อาหารอิสลาม 🞏 อื่นๆ.................................

3. ชื่อ-สกุล ............................................................................ ตำแหน่ง..............................................................

โทรศัพท์มือถือ............................................................. อีเมล์.........................................................................

อาหาร 🞏 อาหารทั่วไป 🞏 อาหารอิสลาม 🞏 อื่นๆ.................................

**มีความประสงค์จะการชำระเงินค่าลงทะเบียน** ( ) ชำระเงินผ่านบัญชีธนาคาร

 ( ) ชำระในวันที่ 13 กันยายน 2561

* กรุณาส่งแบบตอบรับ **ภายในวันที่ 7 กันยายน 2561** ทางอีเมล์ผู้ประสานงาน (แสกนหรือรูปถ่าย) หรือทาง**โทรสารหมายเลข 0–2160-1283** ถึงอาจารย์ไพบูลย์ ชูวัฒนกิจ หากมีข้อสงสัยเพิ่มเติม กรุณาสอบถามข้อมูลหรือรายละเอียดโครงการได้ที่โทรศัพท์ 0 – 2160 – 1310 มือถือ 08 – 7516 – 3044 อีเมล์ paiboon.ch@ssru.ac.th
* กรณีชำระค่าลงทะเบียนผ่านทางบัญชีธนาคาร ขอความกรุณาส่งหลักฐานการชำระเงินค่าลงทะเบียน (แสกนหรือถ่ายภาพ) มายังช่องทางติดต่อข้างต้น (fax หรือ email)

บัญชีธนาคาร : **ธนาคารกรุงเทพ** สาขา **มหาวิทยาลัยราชภัฏสวนสุนันทา** บัญชีเลขที่ **074-7-56859-0** ชื่อบัญชี **นางกมลวรรณ อยู่วัฒนะ และ น.ส.ภาวิตา ค้าขาย และนายไพบูลย์ ชูวัฒนกิจ**

**หมายเหตุ**

1. เมื่อผู้ประสานงานได้รับเอกสารแบบตอบรับและหลักฐานการชำระเงินค่าลงทะเบียนของท่านแล้วจะทำการติดต่อกลับเพื่อยืนยันการตอบรับของท่านอีกครั้งทางอีเมล์ภายในวันที่ได้รับเอกสาร **หากท่านไม่ได้รับการยืนยันตอบรับ กรุณาติดต่อกลับผู้ประสานงานทางอีเมล์ หรือทางโทรศัพท์ในวันถัดไป**

2. ค่าลงทะเบียนไม่รวมถึงค่าห้องพัก ท่านสามารถจองห้องพักของโรงแรม เอส.ดี. อเวนิว ได้ที่หมายเลข 0 -2813 – 3111 (แจ้งโรงแรมว่าเข้าร่วมอบรมความรับผิดทางละเมิดของเจ้าหน้าที่)